CELEX: 32021R0519
Language: el
Date: 2021-03-24 00:00:00
Title: Εκτελεστικός κανονισμός (ΕΕ) 2021/519 της Επιτροπής της 24ης Μαρτίου 2021 για την τροποποίηση του εκτελεστικού κανονισμού (ΕΕ) 2015/1375 όσον αφορά τη διενέργεια δοκιμών ανίχνευσης Trichinella (τριχίνης) σε μόνοπλα και την εφαρμογή παρέκκλισης για το Ηνωμένο Βασίλειο από τη διενέργεια δοκιμών για την ανίχνευση Trichinella (τριχίνης) σε κατοικίδιους χοίρους (Κείμενο που παρουσιάζει ενδιαφέρον για τον ΕΟΧ)

25.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 104/36
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/519 ΤΗΣ ΕΠΙΤΡΟΠΗΣ
         της 24ης Μαρτίου 2021
         για την τροποποίηση του εκτελεστικού κανονισμού (ΕΕ) 2015/1375 όσον αφορά τη διενέργεια δοκιμών ανίχνευσης Trichinella (τριχίνης) σε μόνοπλα και την εφαρμογή παρέκκλισης για το Ηνωμένο Βασίλειο από τη διενέργεια δοκιμών για την ανίχνευση Trichinella (τριχίνης) σε κατοικίδιους χοίρους
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 18 παράγραφος 8 πρώτο εδάφιο στοιχείο α),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 θεσπίζει κανόνες για τη διενέργεια επίσημων ελέγχων και για τις ενέργειες στις οποίες πρέπει να προβαίνουν οι αρμόδιες αρχές σε σχέση με την παραγωγή προϊόντων ζωικής προέλευσης που προορίζονται για κατανάλωση από τον άνθρωπο.
                  
               
                     (2)
                  
                  
                     Το παράσιτο Trichinella μπορεί να υπάρχει στο κρέας ευπαθών ειδών, όπως οι χοίροι και οι ίπποι, και προκαλεί τροφιμογενές νόσημα στον άνθρωπο, αν καταναλωθεί μολυσμένο κρέας. Ο εκτελεστικός κανονισμός (ΕΕ) 2015/1375 της Επιτροπής (2) θεσπίζει ειδικούς κανόνες σχετικά με τους επίσημους ελέγχους για ανίχνευση του παρασίτου Trichinella (τριχίνης) στο κρέας, καθώς και όρους παρέκκλισης από τις δοκιμές για ανίχνευση Trichinella κατά την είσοδο κρέατος κατοικίδιων χοίρων στην Ένωση.
                  
               
                     (3)
                  
                  
                     Στις 6 Ιουνίου 2013 η Ευρωπαϊκή Αρχή για την Ασφάλεια των Τροφίμων εξέδωσε επιστημονική γνώμη σχετικά με τους παράγοντες κινδύνου για την ανθρώπινη υγεία τους οποίους πρέπει να καλύπτει η επιθεώρηση του κρέατος (μονόπλων) (3). Στην εν λόγω γνώμη συνιστάται η καταπολέμηση της Trichinella σε όλα τα μόνοπλα (όχι μόνο στους ίππους αλλά και στους όνους και στους ημίονους) ως ύψιστη προτεραιότητα. Ο εκτελεστικός κανονισμός (ΕΕ) 2019/627 της Επιτροπής (4) θεσπίζει, επομένως, την υποχρεωτική διενέργεια δοκιμών για Trichinella στα σφάγια όλων των μονόπλων. Ο εκτελεστικός κανονισμός (ΕΕ) 2015/1375 θεσπίζει την υποχρεωτική δοκιμή για τους ίππους και άλλα ευπαθή είδη. Για λόγους συνέπειας και για την αποφυγή κάθε αμφισημίας, ο εκτελεστικός κανονισμός (ΕΕ) 2015/1375 θα πρέπει επίσης να αναφέρεται σε μόνοπλα αντί των αλόγων [ίππων].
                  
               
                     (4)
                  
                  
                     Ο κανονισμός (ΕΕ) αριθ. 206/2010 της Επιτροπής (5) επιτρέπει την είσοδο, στην Ένωση, κρέατος κατοικίδιων χοίρων από το Ηνωμένο Βασίλειο. Ο εν λόγω κανονισμός αναφέρει το Ηνωμένο Βασίλειο ως χώρα που εφαρμόζει παρέκκλιση από τη διεξαγωγή δοκιμών για την ανίχνευση Trichinella σε σφάγια και κρέας μη απογαλακτισμένων κατοικίδιων χοίρων ηλικίας κάτω των πέντε εβδομάδων, σύμφωνα με το άρθρο 3 παράγραφος 2 του εκτελεστικού κανονισμού (ΕΕ) 2015/1375.
                  
               
                     (5)
                  
                  
                     Ο εκτελεστικός κανονισμός (ΕΕ) 2020/692 της Επιτροπής (6) καταργεί τον κανονισμό (ΕΕ) αριθ. 206/2010 με ισχύ από την 21η Απριλίου 2021. Ενόψει της εν λόγω κατάργησης, ο εκτελεστικός κανονισμός (ΕΕ) 2020/1478 της Επιτροπής (7) προσθέτει το παράρτημα VII στον εκτελεστικό κανονισμό (ΕΕ) 2015/1375 της Επιτροπής, με ισχύ από την 21η Απριλίου 2021, στο οποίο καταχωρίζονται οι τρίτες χώρες που εφαρμόζουν την παρέκκλιση που αναφέρεται στο άρθρο 13 παράγραφος 2 του εκτελεστικού κανονισμού (ΕΕ) 2015/1375 σχετικά με τη διενέργεια δοκιμών για Trichinella.
                  
               
                     (6)
                  
                  
                     Στις 12 Ιανουαρίου 2021 το Ηνωμένο Βασίλειο υπέβαλε πληροφορίες σύμφωνα με τις οποίες τα ιστορικά στοιχεία για τις συνεχείς δοκιμές που διεξήχθησαν σε σφαγέντα πληθυσμό κατοικίδιων χοίρων παρέχουν τουλάχιστον 95 % βεβαιότητα ότι ο επιπολασμός της Trichinella δεν υπερβαίνει το 1 ανά εκατομμύριο στον εν λόγω πληθυσμό, σύμφωνα με το άρθρο 3 παράγραφος 3 στοιχείο β) του εκτελεστικού κανονισμού (ΕΕ) 2015/1375. Επιπλέον, το Ηνωμένο Βασίλειο ενημέρωσε την Επιτροπή για την πρόθεσή του να εφαρμόσει την παρέκκλιση από τις δοκιμές για ανίχνευση Trichinella σε σφάγια και κρέας κατοικίδιων χοίρων, όταν τα ζώα προέρχονται από εκμετάλλευση επίσημα αναγνωρισμένη ως εκμετάλλευση που εφαρμόζει ελεγχόμενες συνθήκες σταβλισμού σύμφωνα με το παράρτημα IV του εν λόγω εκτελεστικού κανονισμού.
                  
               
                     (7)
                  
                  
                     Επομένως, το Ηνωμένο Βασίλειο θα πρέπει να καταχωριστεί στο παράρτημα VII του εκτελεστικού κανονισμού (ΕΕ) 2015/1375, με την επιφύλαξη της εφαρμογής του δικαίου της Ένωσης ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία σύμφωνα με το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, σε συνδυασμό με το παράρτημα 2 του εν λόγω πρωτοκόλλου.
                  
               
                     (8)
                  
                  
                     Το παράρτημα VIΙ του εκτελεστικού κανονισμού (ΕΕ) 2015/1375 θα πρέπει να τροποποιηθεί, ώστε να αντικατοπτρίζει την εφαρμογή των παρεκκλίσεων που προβλέπονται στο άρθρο 3 παράγραφοι 2 και 3 του εν λόγω εκτελεστικού κανονισμού από το Ηνωμένο Βασίλειο.
                  
               
                     (9)
                  
                  
                     Συνεπώς, ο εκτελεστικός κανονισμός (ΕΕ) 2015/1375 θα πρέπει να τροποποιηθεί αναλόγως.
                  
               
                     (10)
                  
                  
                     Δεδομένου ότι ο κανονισμός (ΕΕ) αριθ. 206/2010 καταργείται, με ισχύ από την 21η Απριλίου 2021, και ότι ο εκτελεστικός κανονισμός (ΕΕ) 2020/1478 προσθέτει το παράρτημα VIΙ στον εκτελεστικό κανονισμό (ΕΕ) 2015/1375, με ισχύ από την ίδια ημερομηνία, η καταχώριση του Ηνωμένου Βασιλείου στο εν λόγω παράρτημα θα πρέπει να εφαρμοστεί από την ίδια ημερομηνία.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2015/1375 τροποποιείται ως εξής:
            
                        1)
                     
                     
                        Το άρθρο 2 τροποποιείται ως εξής:
                        
                                    α)
                                 
                                 
                                    στην παράγραφο 2, το πρώτο εδάφιο αντικαθίσταται από το ακόλουθο κείμενο:
                                    «Στο πλαίσιο της εξέτασης μετά τη σφαγή λαμβάνονται σε συστηματική βάση, στα σφαγεία ή σε εγκαταστάσεις χειρισμού θηραμάτων, δείγματα από σφάγια μονόπλων, αγριόχοιρων και άλλων εκτρεφόμενων και άγριων ζωικών ειδών που είναι ευπρόσβλητα στη μόλυνση από Trichinella.»·
                                 
                              
                                    β)
                                 
                                 
                                    η παράγραφος 3 αντικαθίσταται από το ακόλουθο κείμενο:
                                    
                                       «3.   Έως ότου εξαχθούν τα αποτελέσματα της εξέτασης για Trichinella και υπό τον όρο ότι ο υπεύθυνος της επιχείρησης τροφίμων εγγυάται την πλήρη ιχνηλασιμότητα, τα σφάγια των κατοικίδιων χοίρων και των μονόπλων μπορούν να τεμαχιστούν σε έξι το πολύ τεμάχια σε σφαγείο ή σε εργαστήριο τεμαχισμού στην ίδια εγκατάσταση με το σφαγείο.»·
                                    
                                 
                              
                  
                        2)
                     
                     
                        στο παράρτημα ΙΙΙ, η εισαγωγική φράση και τα στοιχεία α) και β) αντικαθίστανται από το ακόλουθο κείμενο:
                        «Το κρέας μονόπλων, άγριων θηραμάτων και άλλων ζώων το οποίο θα μπορούσε να περιέχει παράσιτα Trichinella πρέπει να εξετάζεται σύμφωνα με μία από τις μεθόδους πέψης που περιγράφονται στα κεφάλαια Ι ή ΙΙ του παραρτήματος I, με τις ακόλουθες τροποποιήσεις:
                        
                                    α)
                                 
                                 
                                    λαμβάνονται δείγματα βάρους τουλάχιστον 10 g από τον μυ της γλώσσας ή της γνάθου των μονόπλων και από το πρόσθιο άκρο, τη γλώσσα ή το διάφραγμα των αγριόχοιρων·
                                 
                              
                                    β)
                                 
                                 
                                    στην περίπτωση των μονόπλων, αν δεν υπάρχουν οι εν λόγω μύες, πρέπει να λαμβάνεται δείγμα μεγαλύτερου μεγέθους από ένα στύλο του διαφράγματος, στο σημείο μεταξύ μυώδους και τενοντώδους μοίρας. Ο μυς πρέπει να μην περιέχει συνδετικό ιστό και λίπος·»·
                                 
                              
                  
                        3)
                     
                     
                        στο παράρτημα IV, το κεφάλαιο II στοιχείο β) αντικαθίσταται από το ακόλουθο:
                        
                                    «β)
                                 
                                 
                                    Σύμφωνα με το παράρτημα IV της οδηγίας 2003/99/ΕΚ, υποβάλλεται ο αριθμός των δοκιμών και τα αποτελέσματα των δοκιμών ανίχνευσης Trichinella σε κατοικίδιους χοίρους, αγριόχοιρους, μόνοπλα, θηράματα και οποιαδήποτε άλλα ευπαθή ζώα. Τα στοιχεία για τους κατοικίδιους χοίρους παρέχουν τουλάχιστον συγκεκριμένες πληροφορίες σχετικά με τα εξής:
                                    
                                                i)
                                             
                                             
                                                δοκιμές στα ζώα που έχουν εκτραφεί υπό ελεγχόμενες συνθήκες σταβλισμού·
                                             
                                          
                                                ii)
                                             
                                             
                                                δοκιμές σε θηλυκούς χοίρους αναπαραγωγής, αγριόχοιρους και χοίρους προς πάχυνση.»·
                                             
                                          
                              
                  
                        4)
                     
                     
                        το παράρτημα VII αντικαθίσταται από το ακόλουθο κείμενο:
                        
                           
                              «ΠΑΡΑΡΤΗΜΑ VΙΙ
                              Τρίτες χώρες ή περιοχές τους που εφαρμόζουν τις παρεκκλίσεις που αναφέρονται στο άρθρο 13 παράγραφος 2
                              
                                          Κωδικός ISO της χώρας
                                       
                                       
                                          Τρίτη χώρα ή περιοχές της
                                       
                                       
                                          Παρατηρήσεις
                                       
                                    
                                          GB
                                       
                                       
                                          Ηνωμένο Βασίλειο (*1)
                                          
                                       
                                       
                                          Εφαρμογή των παρεκκλίσεων που προβλέπονται στο άρθρο 3 παράγραφοι 2 και 3
                                       
                                    
                        »
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Το άρθρο 1 παράγραφος 4 εφαρμόζεται από την 21η Απριλίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 24 Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 95 της 7.4.2017, σ. 1.
         
            (2)  Εκτελεστικός κανονισμός (ΕΕ) 2015/1375 της Επιτροπής, της 10ης Αυγούστου 2015, για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella (τριχίνης) στο κρέας (ΕΕ L 212 της 11.8.2015, σ. 7).
         
            (3)  EFSA Journal 2013·11(6):3263.
         
            (4)  Εκτελεστικός κανονισμός (ΕΕ) 2019/627 της Επιτροπής, της 15ης Μαρτίου 2019, περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 2074/2005 της Επιτροπής όσον αφορά τους επίσημους ελέγχους (ΕΕ L 131 της 17.5.2019, σ. 51).
         
            (5)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
         
            (6)  Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
         
            (7)  Εκτελεστικός κανονισμός (ΕΕ) 2020/1478 της Επιτροπής, της 14ης Οκτωβρίου 2020, για την τροποποίηση του εκτελεστικού κανονισμού (ΕΕ) 2015/1375 όσον αφορά τη δειγματοληψία, τη μέθοδο ανίχνευσης αναφοράς και τους όρους εισαγωγής που συνδέονται με τον έλεγχο του παρασίτου Trichinella (ΕΕ L 338 της 15.10.2020, σ. 7)
         
            (*1)  Με βάση τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία, σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος οι αναφορές στο Ηνωμένο Βασίλειο δεν περιλαμβάνουν τη Βόρεια Ιρλανδία..